Adalbert Paulsen

Adalbert Paulsen (født 5. mai 1889 i Kropp i hertugdømmet Slesvig i Det tyske rike, død 9. januar 1974 i Hamburg) var en tysk teolog tilhørende Deutsche Christen og fra 1933 til 1945 Landesbischof i Den evangelisk-lutherske landskirke i Schleswig-Holstein.

 Liv og virke 
Etter teologistudiet ble Paulsen i 1917 luthersk sogneprest i Krummendiek. Fra 1923 var han sogneprest i  Luther-Gemeinde i Kiel. Her ble han betraktet som en høyt begavet predikant som kunne samle en mengde tilhørere under sin prekestol.Online-Geschichte der Lutherkirche 

Paulsen tilsluttet seg den protestantiske bevegelse Deutsche Christen og ble i 1932 medlem av  NSDAP. På den såkalte Brune synode i den schleswig-holsteinske landskirke den 12. september 1933 i Rendsburg tvang Deutsche Christen, som var i flertall, biskopene Eduard Völkel (Schleswig) og Adolf Mordhorst (Holstein) til avgang, og gjorde så Paulsen til de begges etterfølger som Landesbischof der Evangelisch-Lutherischen Landeskirche Schleswig-Holstein.

I sin tiltredelsestale 1. oktober 1933, trykket i tidsskriftet Junge Kirche (Heft 17), sa han: «Ve ser på omslaget i vår historie en nåderik Guds ledelse, som oss ... ved Adolf Hitlers sendelse kaller oss til et nytt liv og en ny fremtid».Sitat fra Ernst Klee: Das Personenlexikon zum Dritten Reich. Wer war was vor und nach 1945. Fischer Taschenbuch Verlag, Zweite aktualisierte Auflage, Frankfurt am Main 2005, ISBN 978-3-596-16048-8, s. 451−452. Etter Krystallnatten i november 1938 beskrev han hendelsene som gud velbehagelige, noe som fremgår av hans adventsbrev til sogneprestene.Sitat fra Ernst Klee: Das Personenlexikon zum Dritten Reich, Fischer Taschenbuch 2005, s. 452: Das aber kann von uns als Trägern des Geistlichen Amtes nicht ernst genug genommen werden, daß in der Frage des jüdischen Volkes eine strenge Entscheidung von Gott gefallen ist. Han roste også uttrykkelig «arierparagrafen» og understreket at Gud ikke hadde skapt stender eller klasser, men raser, og at det gjelder å bekjenne seg til sin rase.Marion Rollin: „Gott schuf keine Stände, keine Klassen, aber Rassen“ – Einblicke in die Kirchengemeinde Blankenese während der Zeit des Nationalsozialismus: Sitat: Die Kirche muß das Volk erobern …  -- Der Kern des Nationalsozialismus liegt in dem sogenannten Arierparagraphen, in dem Bekenntnis zur Rasse. Gott schuf keine Stände, keine Klassen, aber Rassen. Zu diesem schöpfungsmäßigen Gedanken müssen wir uns bekennen. … Die Verachtung der Juden wird immer schamloser.

I 1939 ble han medarbeider i Institut zur Erforschung und Beseitigung des jüdischen Einflusses auf das deutsche kirchliche Leben.

Han møtte økende motbør, men forble i bispeembedet til 1945.

Fra 1948 til 1959 var Paulsen sogneprest i Hamburg.

 Referanser 

 Eksterne lenker 


Kategori:Personer fra Kreis Schleswig-Flensburg
Kategori:Tyske lutherske biskoper
Kategori:Personer tilknyttet det tredje rike
Kategori:Antisemittisme
Kategori:Medlemmer av NSDAP (innmeldt 1925–1932)